Document ID: 32009R0860

KOMISIJAS REGULA (EK) Nr. 860/2009
(2009. gada 18. septembris)
par rīsu importa licenču izsniegšanu saskaņā ar tarifu kvotām, kas ar Regulu (EK) Nr. 1529/2007 atvērtas 2009. gada septembra apakšperiodam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2007. gada 21. decembra Regulu (EK) Nr. 1529/2007, ar ko 2008. un 2009. gadam atver Kopienas tarifa kvotas rīsiem, kuru izcelsme ir ĀKK valstīs, kas ir daļa no Cariforum reģiona, un aizjūras zemēs un teritorijās (AZT), un paredz šo kvotu pārvaldību (2), un jo īpaši tās 4. panta 1. punktu,
tā kā:
(1)
Ar Regulu (EK) Nr. 1529/2007 2009. gadam atvēra ikgadējo importa tarifa kvotu (kārtas numurs 09.4220) lobītu rīsu ekvivalentā izteiktām 250 000 tonnām rīsu, kuru izcelsme ir Cariforum reģiona valstis, importa tarifa kvotu (kārtas numurs 09.4189) lobītu rīsu ekvivalentā izteiktām 25 000 tonnām rīsu, kuru izcelsme ir Nīderlandes Antiļas un Aruba, un importa tarifa kvotu (kārtas numurs 09.4190) lobītu rīsu ekvivalentā izteiktām 10 000 tonnām rīsu, kuru izcelsme ir vismazāk attīstītās AZT, un paredzēja šo kvotu pārvaldību.
(2)
Kvotām, kas paredzētas Regulas (EK) Nr. 1529/2007 1. panta 1. un 2. punktā, trešais apakšperiods ir septembra apakšperiods.
(3)
No paziņojuma, kas izdarīts saskaņā ar Regulas (EK) Nr. 1529/2007 6. panta a) punktu, izriet, ka atbilstīgi minētās regulas 2. panta 1. punktam 2009. gada septembra pirmo septiņu darbdienu laikā iesniegtajos pieteikumos par kvotām ar kārtas numuriem 09.4220 - 09.4189 - 09.4190 norādītais daudzums, kas izteikts lobītu rīsu ekvivalentā, ir mazāks par pieejamo daudzumu.
(4)
Tādēļ ir lietderīgi kvotām ar kārtas numuriem 09.4189 un 09.4190 atbilstīgi Regulas (EK) Nr. 1529/2007 4. panta 1. punktam noteikt kopējos daudzumus, kas būs pieejami nākamajā kvotas apakšperiodā,
IR PIEŅĒMUSI ŠO REGULU.
1. pants
Saskaņā ar Regulā (EK) Nr. 1529/2007 paredzētajām tarifa kvotām ar kārtas numuru 09.4189 un 09.4190 nākamajā kvotas apakšperiodā pieejamie daudzumi ir noteikti šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 18. septembrī

Labels: 11
3
17
6